16.02.2012 - Представяне на пътеводителя за Източните Родопи на ЕКСПО 2012\nПредставяне на пътеводителя за Източните Родопи на ЕКСПО 2012\nЗаместник-министърът на икономиката, енергетиката и туризма Иво Маринов и заместник-посланикът на Кралство Холандия Рини Бус бяха първите, които получиха по един брой от първия пътеводител за Източните Родопи, издаден от „Новото тракийско злато“. Това стана на специална пресконференция в първия ден на международната туристическа борса ВАКАНЦИЯ СПА&ЕКСПО в София, където проектът участва за трети път.\nРеализацията на този проект съвпада напълно с нашата политика за представяне на България като целогодишна дестинация, изтъкна заместник-министър Маринов. Той декларира подкрепата на министерството за „Новото тракийско злато“ и покани екипа на проекта да го представи на три събития през тази година - на фестивала Зелени дни в края на април в София, на изложението Destination Nature in Paris и на Световния конгрес по туризъм в Швейцария през лятото.\nНадявам се пътеводителят да привлече много туристи в Източните Родопи, каза заместник-посланик Бус. Според нея, България не е само страна на слънцето и снега, но и има и много хубава природа, богата култура и история.\nАвторът на пътеводителя Георги Палахутев представи съдържанието му: първата част е обща за Източните Родопи, във втората хората ще намерят практична туристическа информация, а третата и главна част е за туристическите райони. Георги е разделил Източните Родопи на девет района, като представя популярни и все още неизвестни туристически обекти, възможности за активна почивка, избрани хотели, къщи за гости и ресторанти, информационни центрове и местни туристически фирми. Всеки район има карта, насочваща къде са разположени туристическите забележителности.\nПътеводителят излиза в средата на проекта „Новото тракийско злато“. Екипът на проекта има амбицията да го надгради, като го превърне в част от програмата Rewilding Europe (По-дива Европа), посочи Йохан Бекхаюс, координатор по екотуризъм и комуникации в проекта. Програмата цели да направи Европа по-диво място с повече пространство за дивата природа. Съвместно с Българското дружество за защита на птиците, „Новото тракийско злато“ е номинирано да бъде едно от десетте места на „По-дива Европа“. Номинацията сега се разглежда и положителен отговор би означавал по-голяма популярност на района сред природолюбителите.\nМихаела Кирчева, координатор по екотуризъм в проекта, представи плановете на екипа през 2012 година.\nЕкипът огласи няколко предстоящи събития и свои инициативи в Източните Родопи: Кукеровден на 25 февруари в Ивайловград, официалното откриване на разширението на къщата на гости на сем. Василиеви в с. Горно поле на 26 април, Дните на тарпана (27-29 април) в с. Сбор, община Крумовград, Фестивалът на хляба в края на юли в с. Рабово.\nПътеводителят вече се продава в книжарница Хеликон, както и на сайта на проекта „Новото тракийско злато“.\nВиж материали за пътеводителя във в. „Стандарт“, ТВ Европа, ББТ, Българската телеграфна агенция, агенция Фокус, Дарик радио, в. „Дневник“, телевизия България on air.


Русия е голямата жертва на Испания на Европейско - Topsport.bg\nРусия е отборът, който отстрани Испания на 1/8-финал на последното Световно първенство. През 2018-а Сборная беше домакин на турнира и се справи с иберийците след дузпи.\nНе така стоят нещата, когато става въпрос за Европейско. Руснаците са голямата жертва на испанците в битките на Стария континент. Двата отбора са се изправяли един срещу друг 4 пъти и във всичките случаи победител е Ла Фурия.\nИспания печели първата от 3 евро титли през 1964-а година у дома, а на финала с 2:1 е победен отборът на СССР. През 2004-а Ла Фурия удря Русия с 1:0 в груповата фаза, но отпада там. За да дойде шампионското за испанците Евро 2008. Руснаците за разбити с 1:4 в групите и с 0:3 на полуфинал.\nФуриите имат общо 22 победи от 40 мача на Европейски финали. Веднъж успехът идва след продължения - срещу Унгария на полуфинал, 3 пъти след дузпи - срещу Дания, Италия и Португалия.\nПо два пъти Испания побеждава Германия, Италия и Дания. По веднъж Унгария, Португалия, Румъния, Словения, Югославия, Швеция, Гърция, Ирландия, Хърватия, Франция, Чехия и Турция.\nНай-голямата победа за иберийците е 4:0 - срещу Ирландия и срещу Италия. Срещу Скуадрата е постигната на финала на Евро 2012.\nСрещу Швеция пораженията с 3\nЛокомотив (София) - Левски, на живо\nСпортни новини / Футбол / Евро 2020 / Русия е голямата жертва на Испания на Европейско


С водосвет и шампанско Туристическа агенция “Оазис-А” отвори офис и в Дупница | Вестник СТРУМА\nС водосвет и шампанско Туристическа агенция “Оазис-А” отвори офис и в Дупница\nДата: 20.06.2017 / 8:31\nС водосвет стартира новият офис в Дупница\nВасил Ангелов поля новата придобивка с шампанско\nС водосвет за здраве и просперитет, отслужен от свещеник Ивайло Пиперков, отвори врати офисът на “Оазис-А” в Дупница, на ул. “Николаевска” №40. Фирмата с дългогодишна традиция в организирането на екскурзии и почивки в Гърция дойде при многобройните си клиенти в Дупница, за да е по-близо до тях и няма да се налага да пътуват до Благоевград или да търсят оферти онлайн. Две красиви млади жени ще посрещат желаещите да се ползват от предлаганите атрактивни дестинации от фирмата в България и чужбина.\nСобственикът на туристическата агенция Васил Ангелов отвори бутилка пенливо шампанско за откриването на офиса и почерпи гостите си.\nТой изрази задоволството си от новата придобивка на фирмата и заяви: “С отварянето на офиса в Дупница ще бъдем по-близо до хората. Още от създаването на агенцията съм се стремял да предлагам нещо по-интересно на хората, атрактивни цени и високо качество на услугите. Туристите да се връщат от дестинациите и от почивката със суперлативи за предоставените им условия и ниски цени. Преди дни бях на нашето Черноморие. Летният сезон все още не е почнал както на нашето Черноморие, така и в Гърция, но нашата хотелска база е пълна. Привличаме туристите с ниски цени – през месец април цената за 4 нощувки е 65 лв. в хотел на брега на морето. Предлагаме хранене на супер цени в новия ни хотел в Аспровалта: закуска блок маса за 5 лв., обяд и вечеря по 9 лв. Тези цени никъде ги няма. Една супа в Гърция струва 6 евро. Ние возим клиентите от врата до врата. Имаме собствен превоз, автобус и микробуси.\nОрганизираме екскурзии и круизи, като винаги търсим атрактивния елемент. От 2004 г. организираме екскурзия за ученици с влакче Банско-Аврамови колиби. По време на екскурзията се организират забавни игри за учениците, което ще остане спомен за цял живот в съзнанието им. Организираме круиз на много добри цени, който отплава от Атина и включва посещение на Миконос-Кушадасъ-Патмос-Крит и Санторини. Корабът предлага лукс и уют, а изхранването е на база All Inclusive. Туристите пътуват в уютна обстановка.\nКаня всички от Дупница и региона да се възползват от нашите предложения за релаксираща почивка и атрактивни екскурзии”, отправи покана към евентуалните клиенти на фирмата си Васил Ангелов.\nTags:ДупницаТА "Оазис"топ теми\nПредишна : Първомайските вълци взеха приза “Отбор на седмицата” в петричката шампионска лига по минифутбол\nСледваща : Пиян и дрогиран прати 16-годишния си брат в реанимация след зверски побой


Варчев: Петролът би бил атрактивен за инвестиции, ако падне до $20 за барел | Bloombergtv.bg\nВарчев: Петролът би бил атрактивен за инвестиции, ако падне до $20 за барел\nВ момента има много възможности за инвестиции, защото всичко е евтино, обяви основателят на Varchev Finance\n18 януари 2016 | 20:16\nВ момента се откриват много възможности за инвестиции, защото всичко е евтино. През 2016 очакваме по-ниски цени на петрола, на пшеницата, какаото и захарта. Петролът би бил атрактивен за инвестиции, ако падне до 20 долара за барел. Това обяви основателят и главен мениджър на Varchev Finance Бисер Варчев в предаването „В развитие“ по Bloomberg TV Bulgaria.\nСпоред него началото на 2016 препъна инвеститорите основно поради недоверието към американския борсов пазар, както и освобождаването на юана. Така в следващите две седмици ще стане ясно дали това, което наблюдаваме, е корекция или е началото на спукване на балон.\nТехническият анализ показва, че ако не се създаде паника и не излязат много лоши данни в новините през следващата седмица, това трябва да е просто една здравословна корекция от порядъка на 10-15%, смята финансистът.\nПо повод на данните за БВП на Китай, които предстои да излязат утре, Варчев коментира, че от трейдърска гледна точка няма значение какви ще бъдат те. Важна е разликата между очакванията и реалните данни.\nВ момента Китай играе изключително ключова роля в определянето на настроението в цял свят. Дори САЩ и Великобритания не са толкова значими. Аз не вярвам, че икономиката на Китай се забавя. Според мен китайските икономисти и правителството управляват целия процес изключително умело.\nЗа дребните инвеститори в момента е най-добре да скъсят дистанцията със своя брокер и да следят какво се случва в световен мащаб. В момента парите са в акциите и в индексите, каза още експертът.


Излезе традиционният колекционерски календар 2018 на Историческия музей в Пловдив\nИзлезе традиционният колекционерски календар 2018 ...\n"Род, семейство, отечество" е темата на луксозното издание на Регионалния Исторически музей-Пловдив\nДо края на ХVІІІ век пътешествениците определят Пловдив като ориенталски град, една от перлите на Османската империя, но с преобладаващо мюсюлманско население и гърчеещи се православни жители.\nЗаселването на будни и заможни български фамилии от Стара планина, Средногорието, Родопите и Македония открива пътя на борбата за утвърждаване българския характер на града. Те оглавяват занаятчийските еснафи, откриват свои търговски кантори от Измир до Виена и Манчестър, трупат несметни богатства, но ги харчат за трикатни родови къщи, за нови храмове и училищни сгради на Трихълмието. Те оглавяват борбата за църковна служба на български език, за нови сгради и учебници за училищата по цяло Българско, по-късно за тъй необходимото оръжие в борбата за национално освобождение.\nТе са неуки, познаващи само четмо, писмо и сметки от килийните училища по черкви и манастири, но второто поколение техни деца завършват европейско образование и оглавяват стопанския и политически живот на свободна България. На тях ние дължим гордостта днес да кажем – Пловдив е вечният български град. На тях е посветен и новият луксозен стенен календара за 2018 г., подготвен и разпространяван от Регионален исторически музей – Пловдив.\nСтилното издание представлява единство на текст и образи от миналото, превърнали се в символи на града под тепетата.Колекционерският артикул вече е наличен. в музейните магазини на експозиция „Съединение на България от 1885 г.” експозиция „Българско Възраждане” .


Коментари - МОН с призив заради матурата: Протестът на превозвачите да е след 8:30 часа | Днес.dir.bg\nДенков иска столичният кмет да се съобрази с провеждащият се на 18 май изпит\nНе се правете на луди .Общинска фирма да протестира за държавни помощи.Зсщи аз от Бургас,трябва да ви плащам градския транспорт? За да може Фандъкова да си вози електората от ФакултетО безплатно? И защото нейната партия не е на власт?\nА може ли да е от 2 до 3 през ноща...\nВинаги са били на принципа,след нас и потоп.Сега и Фандъкова,готова е да провали матурите на зрелостниците,само и само да изпълни поръчките на Борисов.\nОт Градския транспорт София да протестират пред Фандъкова.Тя купува газ на два пъти по-висока цена и даде 2,1млн.лв.на посредника. Не може цяла България да плаща метрото,парното ,а сега и градския транспорт на софиянци. Като са си избрали крадлива кметица ,да си мълчат.\nШофьори от градския транспорт да обяснят на Софиянци защо ще стачкуват.Редовно си получават заплатите,които не са малки.Отделно от 1април им ги увеличиха с още 10:.\nХей Фандъковаааааа!!!!! (нерегистриран)\nЩото ги активират. А Фандъкова, която е учителка, защо разрешава протест в деня на матурите на децата. Това е изродско. Да, в България ни се толерира образованието, ама товафи техните деца. Тези превозвачи не знаят ли, че Столична община им е работодател, а не правителството.\nРодител на абитуриент (нерегистриран)\nМного добре разбирам хората, които искат да протестират - така трябва. Само моля Ви, да отложите протеста за след 10 ч. Заради кадърния ни министър, за матурите на 12-ти клас, аз от Банишора трябва да отида в сряда до Дървеница, а в петък до Горна Баня. Все едно не можеше да ни сложат в кв. Хаджи Димитър, Надежда или някъде по-близо. Това е за всички родители на завършващи.\nА не може ли министерството да се казва МОНК понеже вече псуват в училище и не просто се бият а водят войни? Не ми пука за филми като МОНК, Анатомията на Грей (кондиционер на НБУ и други места) и деуги филми, които според някои трябва да определят поведвнивто на Министерство на образованието и културата\nДенков може да иска и слънцето да изгрее по-рано да се подготвят ама .... не става пич. Това не ти е селския хоремаг да се разпореждаш.\nси е точно селския хоремаг. Учителката се държи точно като селска даскалица.\nЕ академик,а Фандъкова една даскалица по руски.Селвнка от Балчин баня.\nА нв може лу министерството да се казва МОНК понеже вече псуват в училище и не просто се бият а водят войни? Не ми пука за филми като МОНК, Анатомията на Грей (кондиционер на НБУ и други места) и деуги филми, коитомспоред някои трябва да определят поведвнивто на Министерство на образованието и културата\nПРЕВОЗВАЧ-а, а кога ще почнеш да плащаш истински тол такси, за да може най-накрая да се оправят пътищата?\nабе ае (нерегистриран)\nнали за това бяха и винетките бе капут.. като цъфнаха и завързаха пътищата... и дигнаха парите и сега ги свалят бог знае защо и накрая пак без пътища...\nЗаради законната кражба наречена компенсаторна такса 750 лева за нарушения от 50 стотинки до 2 лева. Протести до дупкааа 7 дни протест и връщане на откраднатите пари на превозвачи те чрез врътката компенсаторна такса.


Mercedes-Benz пропуска автосалона в Ню Йорк - AУТОМЕДИЯ\nЦветан Руменов 04.12.2019 14:55 Прочитания: 1474\nГерманският автомобилен производител Mercedes-Benz обяви, че няма да участва на изложението в Ню Йорк 2020 през 2020 г. Automotive News посочва, че никога от 80-те години на миналия век до сега компанията не е пропускала този международен автомобилен салон.\nДилърите, интервюирани от изданието, наричат решението на компанията грешка. Според тях отсъствието на Mercedes-Benz ще удари по репутацията на марката и ще даде предимство на конкурентите, които ще представят новите си продукти. По-рано тази година цялата голяма немска тройка - Mercedes-Benz, Audi и BMW, отказа да участва на автосалона в Детройт без някакви сериозни последици. Освен това BMW вече обяви, че няма да участва на изложението в Голямата ябълка.\nТази тенденция е характерна не само за автомобилните салони, които се провеждат в САЩ, но и за тези в Европа, отбелязва авторитетното издание. Ford и Volvo например, тази година пропуснаха най-голямото европейско автомобилно изложение - в Женева.\nСветовните автомобилни производители все по-често решават да пропуснат по някое международно изложение, като вместо това организират свои собствени събития или избират онлайн презентации. За 11 декември например, Mercedes-Benz е насрочил премиерата на второто поколение на модела GLA.\nТагове: mercedes-benz автосалон изложение ню йорк отказ пропуска\nтова, че ти нямаШ Мерц надали интересува някой!\nD ( преди 5 месеца )\nИ без това Мерцедес нямам нов модел да покажат.


Идват празници, а с тях и много гърмежи. Фойерверките може да са красиви за нас, но са много опасни за домашните и дивите животни - виж защо.\nТими е дакел на 5 години. Коледните и новогодишните празници той прекарва под леглото. Защо ли? Защото ужасно, ужасно се страхува от фойерверките. Целият започва да трепери и се чуди къде да се скрие. А една година, когато се случило да е навън по време на гърмежи, избягал от стопанката си и цели три дни не могли да го намерят.\nРижко пък е бездомно коте, което спи под един балкон. Миналата година толкова се изплашил от гърмежите, че хукнал да бяга през булеварда и една кола го ударила. Добри хора го намерили и го завели във ветеринарна клиника, но той така и останал да си куца с едното краче...\nНе само Тими и Рижко страдат от фойерверките – всички домашни и бездомни животинки изпадат в ужас от тях, а също и дивите обитатели на градовете, селата и техните околности.\nЖивотните не знаят откъде идват гърмежите и изпадат в паника и объркване. Фойерверките са основна причина много домашни любимци да се губят по празниците, а дивите животни напускат леговищата си и губят ориентация. В търсене на убежище от страховитите за тях звуци животните могат да попаднат на много опасности – натоварени пътища, ями, заграждения, кабели. Така нашите забавления могат да имат фатален край за беззащитните животни.\nТе имат по-силно развит слух от нас и са по-чувствителни - подобен шум дори може да увреди слуха им. Фойерверките са опасни и за птиците в града – могат да ги убият или ослепят. Ужасени, те понякога се удрят в сгради и проводници, напускат гнездата си, където остават малките им.\nАко пък ти извеждаш куче по време на празниците, нека непременно да е с повод и с медальон с телефон за връзка.\nОсвен това фойерверките могат да предизвикат пожари при сухо време. Те вредят на природата - съдържат вещества, които се отделят в околната среда при експлозията, и замърсяват въздуха и водите.\nНа празниците може да бъде весело и без гърмежи. По-добре е да замените пиратките например с бенгалски огън, конфети, светещи пръчки и балони, лазери или други забавления. Защото красивото за нас е ужасно за тях – животните.\nфойерверки, заря, животни, домашни любимци\nПо време на празниците Тими\nБи ли предложил на възрастните да заменят фойерверките с друго забавление?\nот BorisVankov на 18.05.2022 09:14\nот ivanedeva на 18.04.2022 13:56\nот beloslava.bojilova на 25.03.2022 11:45\nот nava на 24.03.2022 08:00\nот Даяна Колева на 17.03.2022 16:42\nот Тодоракис на 02.03.2022 20:10\nот DaraGrueva на 16.02.2022 10:25\nот Niapetrova на 16.02.2022 10:20\nДа,защото животните са стресирани от фойерверките.\nот MartiHristov на 30.01.2022 11:09\nот Нели Атанасова на 15.01.2022 12:29\nДа защото това е правилно.\nот Elenche на 15.01.2022 10:22\nДа, бих предложила съвсем различно забавление, като например да пускаме балони с хелий.\nот НинаН на 12.01.2022 15:26\nАз имам коте и то много се плаши когато на Нова година до нашия блок съседите палят фойерверки.\nЗатова аз мисля, че е по-тихо но също толкова забавно да пускаме балони в небето.\nот eschuleva на 11.01.2022 19:46\nАз самата имам куче и знам какво означават пиратките и фоейрверките за животните и поради тази причина паля само бенгалски огън.\nАз бих посъветвала възрастните хора да не палят бенгалски огън като мен, за да не стресират животните.\nот Диди8 на 11.01.2022 19:30\nДа, защото може да бъде весело и без фойерверките и гърмежите.\nот Сияние на 11.01.2022 18:45\nот simona paleshnikova на 09.01.2022 23:09\nДа! Бенгалски огън или балони.\nот kremena.dimitrova на 07.01.2022 20:13\nот darito2013 на 07.01.2022 17:42\nот Niko_K на 06.01.2022 21:00\nДа, ако си в наблъскан град. Въобще да не пускат.\nот slgeorgi на 06.01.2022 20:55\nот Виктория 1 на 05.01.2022 23:16\nот Диляна Кръстева на 04.01.2022 21:16\nот LeaVS на 04.01.2022 19:23\nда, могат да ги заменят с бенгалски огън, лазери и други неща.\nот Светлозара1 на 04.01.2022 17:54\nот siusiik на 03.01.2022 18:03\nФойерверките и пиратките могат да се заменят например с конфети, бенгалски огън, летящи фенери и лазери.\nНека да предпазим както нас, така и другите!\nот cdimitrova на 03.01.2022 17:23\nот АураДж на 03.01.2022 16:30\nДа, защото когато бяхме на Нова година имаше две кучета които много се уплашиха от фойерверки\nот Жаки Ив на 01.01.2022 21:56\nДа, с бенгалски огън, светещи свещи и много други заболявания\nот Natal на 30.12.2021 22:46\nДа, с бенгалски огън и светещи пръчки.\nот dido_D на 30.12.2021 22:41\nДа,това вреди не само на животните,но и на децата и възрастните.Изключително опасно за здравето им.\nот DariT на 30.12.2021 19:33\nДа, аз бих предложила на възрастните да заменят фойерверките с друго забавление.\nот Galina_Minkova на 30.12.2021 16:46\nот Мики Е на 30.12.2021 16:06\nДа, фойерверките са красиви, но много опасни. И замърсяват околната среда\nот Божидар Бобойчев на 30.12.2021 09:49\nДа, аз бих приложил.\nот Александър Бобойчев на 30.12.2021 09:49\nДа,защото от тази статия разбрах, че животните се плашат, губят си домовете, бягат и ми става мъчно.\nот Даяна Колева на 17.03.2022 16:44\nот DaraGrueva на 16.02.2022 10:26\nот НинаН на 12.01.2022 15:28\nАз се страхувам от фойерверките колкото и моята котка\nот eschuleva на 11.01.2022 19:56\nВъпреки, че кучето ми е глухо и сляпо, аз не паля нито фойерверки нито пирадки, защото самата аз се страхувам от тях.\nот Диди8 на 11.01.2022 19:32\nСтатията ми беше много интересна. Разбрах, че е много опасно за животните да пускаме фойерверки, защото може да ги нараним.\nМоето куче не се страхува.\nот Niko_K на 06.01.2022 21:02\nМоето куче винаги се крие в мазето и му ходим на посещения. А той е голям, каракачани. А иначе е смел.\nот АураДж на 03.01.2022 16:57\nСтатията беше много подкрепяща за животните и това много ми хареса\nот Galina_Minkova на 30.12.2021 16:47\nот Мики Е на 30.12.2021 16:09\nЖивотните и малките деца се плашат от силния шум. Пушека замърсява околната среда


Клоп: Пропускането на Шампионска лига няма да бъде голяма катастрофа за Ливърпул\nКлоп: Пропускането на Шампионска лига няма...\n17 Март 2021, 17:15 565 0\nМениджърът на Ливърпул Юрген Клоп заяви, че непопадането в Шампионска лига няма да се превърне в катастрофа за неговия клуб. В момента Ливърпул е на шеста позиция с точка повече от Уест Хям и при това е изиграл един мач повече.\nЗаплахата отборът да не намери място в Шампионска лига е повече от реална, но Клоп психически е готов да проведе една година без елитния европейски турнир.\n"Какво ще означава за Ливърпул непопадането в Шампионската лига? Това ще бъде огромна финансова загуба. Останалото не е толкова важно. Отлично разбирам, че почти всички клубове по света биха имали въпроси към мен в такава ситуация.\nПобедата на Ливърпул над Уулвърхемптън (1:0) в понеделник ве...\nТова е напълно нормално и аз го приемам. Тук обаче в Ливърпул е различно. Нашите собственици, спортният директор и дори играчите - никой в никого не се съмнява. Ние приехме нашата ситуация и се борим да я преодолеем", заяви Клоп, цитиран от Daily Mirror.\nМеждувременно агентът на Юрген Клоп коментира слуховете за неговото напускане (подробности тук).\nТиери Анри: Без травмите в Ливърпул сезонът във Висшата лига щеше да е коренно различен


Ние четем: СУ "Св. Св. Кирил и Методий", гр. Пловдив\nНие четем в СУ "Свети Свети Кирил и Методий", гр. Пловдив\nУчениците от ІІ до VІ клас от 8:00 ч. до 17:30 ч. проведоха „Маратон на четенето“ – четене на приказки или разкази с участието и на учители и родители. Маратонът беше съобразен с възрастта и способностите на учениците. По време на организирания отдих в Еко класната стая в двора на училището, учениците от V и VІ клас, които са на целодневна организация на учебния ден четоха любими приказки пред по-малките ученици.\nВъв ІІ клас маратонът протече под формата на верижно четене за определено време. Учениците от ІІ а клас четяха произведението „Паничка мед“ от Ангел Каралийчев, а ученицитеот ІІ б клас – „Малечко-Палечко“ от Шарл Перо. Времето, за което се справи ІІ а клас беше 3 минути и 20 секунди, като по този начин учениците сами видяха, че когато работят заедно като екип (отбор) и са съсредоточени в своята работа, нещата се получават бързо и лесно. Всички проявиха желание да повторим четенето и друг път през учебната година.\nМеждународният ден на детската книга в СУ "Св. Св. Кирил и Методий"\nВълнуващ бе 30 март 2016 година за първокласниците от СОУ „Свети Свети Кирил и Методий”, гр. Пловдив. Те празнуваха най-важния си ден – Празника на буквите. Първокласниците с ентусиазъм демонстрираха своите знания и умения. В ролята на буквичките се представиха всички деца, рецитираха стихове, пяха песни, танцуваха и показаха завидни актьорски умения, превъплътени в ролята на приказни герои.\nПразникът на буквите бе емоционален, забавен и неповторим за малките ученици, благодарение на екипната работа на учителите от начален етап – г-жа Красимира Кирева, г-жа Любка Палазова, г-жа Милена Апостолова, г-жа Даниела Йотовска, които всеотдайно се включиха в подготовката и провеждането на това незабравимо тържество!\nРодителите и гостите съпреживяха радостта и вълненията на нашите малки, но умни и талантливи деца, които показаха знания, умения, отговорност и най-вече много емоции Празникът на буквите за децата от I клас бе озарен от весело настроение, приятни изненади и незабравими моменти! Всяко изпълнение бе посрещнато с бурни аплодисменти и щастливи усмивки от всички - учители, родители. Гост на тържествата бе г-жа Таня Николова директор на училището, която поздрави децата и им подари подаръци.\nПървокласниците обещаха, че ще бъдат упорити в усвояването на знанията и успешно ще се трудят в бъдеще. Защото да си грамотен не означава единствено да можеш да четеш и пишеш. Това е само началото. Означава и да си жаден за знания, да се стараеш да живееш според поуките, открити в книгите.\nДа пожелаем на малките ученици да са все така усмихнати, ученолюбиви и с дръзновение да вървят по пътя на знанието. И да помнят, че БУКВИТЕ НОСЯТ СВЕТЛИНА!\nПрезентациите показват работата на учителите от начален етап на основното образование в СОУ „Свети Свети Кирил и Методий“ по „Годишната училищната програма за насърчаване и повишаване на грамотността“, разработена съгласно Националната стратегия за насърчаване и повишаване на грамотността.\nПредставени са на Втора Регионална конференция на началните учители „Училището – място за деца“, гр. Хисаря, 01.04-02.04.2016 година, организирана от Регионален инспекторат по образованието – Пловдив, под патронажа на Иванка Киркова, началник на РИО – Пловдив.\nПрезентацията: „Да четем навсякъде“ показва създаването на благопричтна среда за четене и идеята за изнасяне на мястото за четене от класната стая в различни места – училищния двор, близкото читалище, детските учебни заведения в района. Целта е да се повиши мотивацията за четене у учениците.\nПрезентацията: „Акценти в прилагането на учебния метод „четене с разбиране” в IV клас”. В нея се представят елементи от метода „четене с разбиране“, които способстват развитието на умения за осмисляне на текст у четвъртокласниците.\nПрезентацията: „Постигане базова грамотност на учениците от начален етап“, цели повишаване равнището на грамотност, изграждане и поддържане мотивацията на учениците за четене на текст, разбиране на прочетеното и създаване на собствени текстове.


Лили пропя на френски - СтандАРТ - Стандарт Нюз\nЛили пропя на френски\nБрюксел. Препълнена зала на крака и екзалтирана публика посрещнаха Лили Иванова в Брюксел. Примата и бендът й изнесоха концерт преди ден в центъра Culturel & Congres de Woluwe Saint Pierre. Ревностни почитатели се стекоха от цяла Западна Европа заради концерта. Сред много букети във фоайето на залата се преплитаха разговори на български, френски, немски, английски и руски. Еврокомисарят Кристалина Георгиева беше сред вип гостите в залата. "Лили Иванова, концерт в Брюксел - колко много талант, енергия и себераздаване!", сподели тя по-късно на Фейсбук страницата си. След концерта тя дари на Лили огромен и красив букет.\nСпектакълът продължи 90 минути, а след всяка песен публиката избухваше в разтърсващи аплодисменти. Развя се и националният трибагреник. На лиричните изпълнения като "Покруса", "Искам те", "Ела" в залата настъпваше пълна тишина. Концертът не мина и без сълзи.\n"Поздравявам публиката си и й казвам, че пея с удоволствие за нея и тази вечер ще се постарая. Ако аз съм нещо и имам успех, то ги дължа, освен на моите автори, и на вас. Публиката е тази, която ме е направи такава, каквато съм. Обичам ви и ви благодаря!", сподели Лили Иванова.\nБезапелационно бе посрещнато изпълнението на френската песен Au nom de la foi, написана специално за нея от композитора Кристиян Хол и по текст на Стефан Шапел като поздрав към всички франкофони в залата.\nКупища букети, прегръдки и целувки затрупаха примата накрая на концерта.\nТагове: Лили Иванова Концерт Брюксел


Вилиан е навит да подпише с Арсеналпреди 33 минути\n5 млн. лева се предоставят на пчеларитепреди 2 часа и 3 минути\nДве коли се удариха в квартал "Красно село"\nПубликувана: 2 Юли, 2020 07:13\n7 КОМЕНТАРА | ВИДЯНА 5544\nТежка катастрофа стана в столицата снощи около 19 часа. Жестокият инцидент се разигра в квартал „Красно село“.\nДве коли са се блъснали в района на кръстовището на булевард „Цар Борис III” с улица „Житница“. От удара едната кола се е озовала на трамвайните релси, а другата връхлетяла спирката в посока "Княжево".\nИ двете коли са смачкани до неузнаваемост. На мястото на инцидента пристигнаха патрулки и медицински екипи, но до късно снощи не стана ясно има ли пострадали след сблъсъка.\nТака е в "Big shopiq village", там са "най-добрите" шофьори\nИдвайки от княжево, защо там няма ляв завой от Борис към Житница???????\nЗащото е поредната тъпотия която е направена!!!!!!!\nДо коментар #2 от "Pepi":\nТам никога левият завой не е бил разрешен!\nКато дойдат провинциалиститИ в гоУемия град и са се учили да шофират на две улици на кръст така става! Елате в Бургас да видите как се кара.\nЯ всички по родните места\nСамо аборигени и селяци карат у тая София🤔


Истинските мъже не ядат салата | Openly Feminist\nИстинските мъже не ядат салата\nИли поне така изглежда мислят хората, съдейки по ново изследване проведено от екип в Yale University School of Medicine.\nЕкипът изследва хранителните навици на 15,000 американци за период от около една години и установява, че като цяло мъжете ядат много месо: свинско, пиле, дивеч. Докато жените консумират значително повече плодове, зеленчуци, ядки и кисело мляко, например.\nСпоред авторите на проучването, основната причина за документираните от тях тенденции е влиянието, което оказват върху хората социалните възгледи и норми. Пример за това е идеята, че салатата не е достатъчно „мъжествена“ храна. Или пък че един истински мъж трябва да обича да яде много месо. Няма нужда да обяснявам, че подобни разбирания и нагласи водят до хранителни проблеми както при жените, така и при мъжете.\nТова проучване е изключително важно, защото показва, че сексизмът и gender предразсъдъците имат отрицателно влияние не само върху психиката, но и върху здравето на хората.\nvia Think Girl\nfrom → медицински разни, научни проучвания\n← Истинските мъже не ядат салата\nЛекция: Женски движения и феминизми →\n„идеята, че салатата не е достатъчно „мъжествена“ храна“\nсалатата въобще не е храна\nОтидохме на ресторант. Колегите ми си поръчаха месо, аз си поръчах миш-маш и броколи. Изгледаха ме като извънземен.\n„Това би си го поръчала приятелката ми“.\n„Жилов се храни с това, което ядат\n„Абе ти яж каквото искаш, ама аз без мръвка не се чувствам заситен“ и т.н.\nХраня се с ядки, мляко и млечни продукти, яйца, плодове и зеленчуци. 1 или 2 пъти в месеца ям месо. За мен всяко хранене е удоволствие. Обичам разнообразната храна. Твърде късно разбрах какво трябва да ядат всеки ден „истинските мъже“.\nМоето тяло е здраво и жизнено и съм доволен от него. Но някои мои хранещи се по „мъжки“ приятели надебеляха значително, като се натрупаха годинките.\nАнтон яде салата с удоволствие само защото аз я въведох. Но ако няма месо, се почва едно мрънкане „Ама няма ли да напълниш чушките и с месоооо?“ Струва ми се строго биологично при него, и при мен. На мен просто рядко ми се дояжда месо, аз хрупам други неща. Никога не бях мислила за храната преди и дали в този случай ми влияят разни стереотипи.\nСега го попитах дали ще му се смеят колегите, ако си поръча само салата и той каза, че често някой от тях си поръчва точно това за обяд. Отслабвали. :)\nчестно казано, на мен ми се струва малко екстремно това с храната:) никога досега не ми е правило впечатление някой да не си поръча салата, защото е мъж и ще му се смеят. познавам няколко момчета, които отказват да ядат пуканки, защото от тях се напълнявало и така винаги има повече за мен:). в същото време някои от най-вкусните сосове за салати, които знам, са ми ги казвали именно мъже. по същия начин както и много жени ядат спокойно месо, въпрос на вкус.\nсега, като се замисля, не се сещам за някой, който познавам, който да не обича салата.\nмного е интересно изследването, както и изводите, които можем да си направим. най-вече, защото при храненето надали някой се замисля тооолкова сериозно всеки път- това са наистина вкоренени, да не кажа вродени, нагласи и повечето не ги подлагат под съмнение. аз имам много подобни хранителни навици като estranged и често чувам същите реплики- че ям, каквото ядат птиците и тн. но, оставете я нея, тя си е момиче :) имам много момчета приятели, които не признават никаква храна, ако в нея няма късче месо.\nАко си забелязала обаче, в щатите „салата“ означава чиния, пълна с маруля. Нямат салати с домати, краставици, сирене и т.н., да не говорим за салати от рипа на руска, снежанка и т.н.\nБе бунаци, ко да ги прайш ;)\nне се наемам да коментирам ситуацията в usa, но причината у нас дамите да се хранят „здравословно…; ниско калорично“ е изключително ниската култура свързана със здравето, и изобщо здравословния начин на живот.\nи с това много леко ще изместя темата :-)\nу нас, всички >женски< списания пропагандират "яжте стрък марула и овесени ядки, и ще сте здрави и слаби". това е глупост. защо? защото обществото естествено отхвърля не-слабите, не-красивите. не-умните … а критериите за това какво е красиво и пр. са субективни. аз самата се дразня супер много, когато обядвам/вечерям с познати и приятели и някоя от дамите си поръча ориз и картофи защото видиш ли, е на диета. и когато ги попитам защо НЕ ядеш дадена храна, обяснението издиша от всякъде.\nСтранно. Повечето мъже, които познавам не садят на маса без салата (в комплект с ракия например, но това е една друга тема), та ако ще да е от кисело зеле с червен пипер.\nАз пък основно ям месо, с много зеленчуци.\nДжендър стереотипите в храненето според мен трябва да вземат предвид регионалните навици и различия според мен. Както и сезонността.\nмагдалина го вметна правилно – тука салата+ракийка си е изконна лайфстайл традиция.\nрезултатите от изследването според мен за пореден път доказват колко сме лабилни жените и как се поддаваме на манипулациите на женските списания/рекламите и т.н. мъжете принципно въобще не ебават кой какво си мисли за външния им вид и затова гледат преди всичко да им е вкусно. докато жените сме склонни да се насилим да ядем каквото ни кажат, стига да е „здравословно“. примери във всеки офис – бол. най-фрапиращият за мен е с една колежка, която казва, че яде месо един път в месеца, защото „не било хубаво да се яде“,обаче нагъва Корни и шоколад нонстоп, пържени картофи и бутер-банички.\nаз лично не съм била свидетел на това някой мъж да се подиграва на друг, че яде салата. у нас даже аз не сядам без месо:)\nе аз явно съм латентен педераст, защото обичам салати, не ям месо и не пия ракия… :) досега си мислех, че съм антифеминист дори, но това изследване ми промени и хранителните, и сексуалните възгледи. :)\nВ блог борещ се срещу един предразсъдък, се появява тема натрапваща друг такъв. Хитро. Явно играта е всеки за себе си.\nПредлагам темата да се прекръсти на: „Истинските американци не ядат салата“.\nТи прочете ли въобще за какво става въпрос?\nА за храната – аз съм чувала лично от 12-годишна девойка, че вегетарианецът не е никакъв мъж.\nОт една страна, мъжът е хищник и ловец, нали. Но това е било отдавна. В някои по-изостанали общества остатъците от ловно-събираческата култура са, че жените обработват земята, грижат се за домакинството и отглеждат децата, докато мъжете само седят някъде наблизо, играят някоя табла или друга игра примерно, пият и пушат нещо, с една дума чакат да дойде някой враг, с когото да се сбият или див звяр, който до уловят. А той все не идва.\nОт друга страна месото е било нещо като лукс някога си (еми и сега в обществата с най-висок стандарт се яде най-много месо) и съответно то е било смятано за най-добрата храна и по правило се е полагало на мъжете в домакинството – белег на статуса им, един вид. А кой ще се окаже от статуса си доброволно? Някой педал ше да е.\nНапълно съм съгласна, че стереотипите за мъжественост (и за женственост, но сега за мъжествеността говорим, нали?) могат да бъдат сериозна опасност за здравето.\nМда, културните разлики трябва да се вземат предвид. Наистина в САЩ имат различно виждане за зеленчуците и за мястото на салатата в менюто.\nХехе, да. Идеята, че салатата въобще не е храна е българския вариант на „истинските мъже не ядат салата“.\nЕ точно. Ти обаче все пак се движиш в интелигентна среда, където твоите приятели не разбират, но най-малкото приемат твоя избор. За нещастие, това не е най-често срещаната реакция.\nМисля, че anchett го каза много хубаво. Храненето е нещо, което правим непрекъснато и по тази причина рядко се замисляме за него. Но това не означава, че изборите, които правим не се социално обословени.\nТова, което описва Антон (за колегите и салатите) е същото, от което страдат и жените вече толкова много години. Да сме слаби, за да сме „хубави“. И това на всяка цена.\nМисля, че натискът към мъжете е да не се засищат само със салата. Всички български мъже обичат салата (че как иначе), но много голяма част от тях също смятат, че ако не са яли пържоли или кюфтета със салатата все едно не са вечеряли.\nКакто вече казах по-горе, абсолютно съм съгласна с твоята интерпретация на резултатите от изследването. И мисля, че едно от най-големите постижения на феминизма е да накара хората да се замислят върху изборите си: дали те са истински, автентични или култивирани в процеса на социализация.\nАбе…аз си мислех, че се подразбира, но салатата е само един пример за „немъжествена“ храна. Има и още. В Щатите, например, не се смята за достойно един мъж да яде киш. В България…?\nАбсолютно съм съгласна с теб. Докато живеех в Щатите, всеки път, когато се върнех в България ми правеше впечатление колко са СЛАБИ жените тук. Много по-слаби от средно-статистическите американки. Но за разлика от американките, голяма част от слабите жени тук имат такъв болнав вид, че просто се чудиш какво им се случва. Масово са недохранени, малкото храна, която консумират е пълен боклук (всеки има колежки, които ядат само солети и кисело мляко), пушат (за да си подтискат апетита), не спортуват… И всичко това, защото в България, за да си хубава, трябва да си слаба. Друго положение няма. Това си е чиста доза бомба със закъснител!!!!! Може би трябва да пуснем отделен постинг по темата…Помогни ми с research, ако имаш време. ;))\nТвоето мнение е една от основните критики към феминизма като цяло. Най-влиятелните феминисти в света са от Щатите и Западна Европа, много от техните идеи са Euro-centric. 100% си права, че когато обсъждаме някакви конкретни идеи, трябва да се съобразяваме и с културните особености на даденото общество. Затова много често моите постинги завършват с въпроси от рода на „А в България така ли е?“…\nПак повдигаме въпроса за женските списания…много е интересно. Аз лично много се натъжавам как ЖЕНИ могат да пишат такива глупости, предназначени за други ЖЕНИ. Положението е достатъчно розово и без тях…но понякога имам чувството, че женските списания се правят само и единствено с цел подтисничество.\nЕдинствено не съм съгласна с теб относно извода, че жените СМЕ по-лабилни от мъжете и че сме по-податливи на манипулации. Както казва дядо ми, всички сме башка луди. Просто нямаме 100% overlap между нещата, които ни влудяват.\nСпоред теб феминист=педераст?\nМислех, че се подразбира…но май все пак е добре да спомена, че по принцип не е лоша идея да се прочете постинга и тогава да се коментира. Иначе хабим bandwidth за нищо.\nИма много примери за това как стереотипите за мъжественост и женственост вредят на здравето!!! Ти беше споменала няколко в един друг коментар, когато си говорехме за възпитанието на децата. Но може би трябва да консолидираме на едно място…\nСлушайте внимателно сега. Първо мислех се подразбира че под американци имах предвид американските мъже след като става дума за неядене на салати в темата. Явно надцених малко дедукцията в свръхпъргавите при измисляне на глупости мозъченца. Много внимателно прочетох всичко и да си призная не видях нищо ново в тези банални истини. За протокола да отбележим, че става дума точно за мъже от Америка. Та какво доказва статистика направена в Америка? Че китайските мъже преяждат с говеждо. Мда. Така е то с предразсъдъците. Мъжете са си мъже.\nОсвен всичко забелязали ли сте кой е полът с по-развита мускулна маса? Явно вие самите сте потренирали, но нека ви припомня че точно мъжете се характеризират с това по принцип. Може би си мислите че тези им качества са следствие от зеленчукова диета? Ами не са. Когато вие жените започнете работа в мините и по строежите тогава ще претендирате за намаляване на сексизма при хранителните навици. Сексизъм при хранителни навици. Ахахаха.\nДобавка: Не знам дали точно вие сте прочели внимателно статията. 21% мъже са яли мръвка през последната седмица срещу 18% жени. 35% жени са хрупкали моркови срещу само 29% мъже. Наистина колосални разлики. Като ви чета мненията все едно гледам бтв репортерите. Хващате се за някаква дреболия и я превръщате в житейска драма.\nТоку що направих търсене в Гугъл на думата gender: само 162 милиона резултата. Дерзайте феминистки. Има достатъчно материал за вашият джихад.\nПетя, това може да ти е интересно: секция „Жени“ в сайта на „Гардиън“.\nМожем да завършим с една добра мисъл: „Всички мъже са чудовища. На жените не им остава нищо друго, освен да ги хранят по-добре.“\nСъгласен съм поне с една част от коментара на alien. От статията от Washington Post не може да се направят изводите, дадени в изходното мнение.\nА пък цялото изследване не е ясно кога ще се появи безплатно в Интернет. Аз поне не можах да го намеря набързо.\nЕстествено, че жените трябва да слаби. Кой мъж би харесал дебела жена? Кой мъж би правел секс с дебела жена? Кой мъж иска да му се родят дебели деца?\nСъщото важи и за жените спрямо мъжете. Дори жените са много по-взискателни по последното, още малко и генетични тестове ще ни искат :)\nВие какво искате да пише в женските списания? Бъдете дебели, мъжете ще ви харесватт заради вътрешната ви красота?!\nпоследният анонимен, а дали правиш разлика между слаб и немощен? слаб и болнав?\nда си слаб, заради това, че обществото САМО така ще те приеме е кофти капан от който може и да не излезнеш никога.\nи мъжете и жените правят грешки в опита си да изглеждат добре. едните се помпат като балони, другите живеят на бейкролс.\nаз ето това не одобрявам :-)\nТези дни случайно ми попадна един брой на сп. Блясък. Не си спомням за коя холивудска звезда ставаше въпрос (извинете), но пишеше нещо от рода, че той най-вероятно вече е гей, защото: си е кръстосал краката, и ДОРИ обядва салата със супа…\nсписания като Блясък ги има, защото има и хора, които искат да ги купуват. т.е. има хора, които искат да им бъде казвано какво да ядат и в колко часа и как да се обличат и какъв тип партньор да търсят. собственото мнение явно не е особено популярно на определени географски дължини или на някои им идва в малко повече. не искам да кажа, че модните тенденции са нещо лошо, обаче за мен е абсолютната липса на самоуважение, когато се оставяш някакво тъпо списание да ти казва какъв начин на живот да водиш, защото именно това става. затова като излезеш на улицата всички изглеждат еднакво.\nЯвно не са чували за ракийното време.\nДали няма някаква подсъзнателна връзка с факта, че салата + кльощава мацка обикновено се свързва с „здравословния начин“ и факта, че мачовщината обикновено не предявява претенции какво яде?\nБе, не предявява! Тази сутрин, докато си приготвях закуската, ми хрумна, че не познавам мъж, който яде мюсли. Вие познавате ли? Моят мъж определено не е някакъв мачо, но за 5 години съвместен живот не е опитал даже какъв вкус има това чудо. Той знае без да го опитва, че такова не яде.\nЗа още нещо се сетих тези дни, откакто заговорихме колко опасни са стереотипите за мъжественост за здравето. Доста мои приятели от двата пола често карат колело, ние двамата също. На повечето мъже сред тях обаче им се струва „гейско“ да се слага велосипедна каска.\nПредставям си какво е да си подрастващо момче и постоянно да те заливат с посланието, че да си „истински мъж“ значи да си суров и безръзсъден грубиян. Сигурно е не по-малко гадно от това да ти внушават, че да си жена е да си мила сладуранка с големи цици.\nЗнам за поне двама, които закусват/ядат мюсли. Като това не им *пречи* да ядат и месо. (Бройката не включва мен.)\nОбожавам салати, обожавам и мръвки. А вие сте параноички и имате нужда от помощ. :D\nТова е пак по повод на стереотипите, макар и не тези, свързани с храненето. Току-що присъствах на разговор между братовчед ми е жена му дали да запишат петгодишния си син на народни танци или на балет. И двете опции се предлагат в детската градина. Решението бе взето в полза на народните танци, щото ако ходел на балет можел да стане гей… Брей, каква параноя ме тресе на тема стереотипи:)).\nЕдна моя приятелка казваше „Ако истинските мъже закусват метални стружки с кръв вместо мюсли с мляко, то плюли сме ний на истинските мъже“ :)\nКогато хората се лишават от нещо приятно, полезно, интересно или естествено просто защото така (от балет или розови чорапи, ако са мъже и пр.), сами си правят мръсно. Освобождението започва от премахването на тъпите самоограничения… А премахването на тъпите самоограничения е заложено някъде в детството, където родителите ти избягват да ти налагат тъпи ограничения…\nЩе повярвам, че България е изпълзяла от отчайващата си провинциалност, когато на 13-годишните започне да им се вижда смело и интересно не да пушат, псуват и повръщат от препиване (това почти всички го правят с идеята, че е Особено Оригинално в почти целия свят), а да садят лалета в градинката пред блока, да ходят на опера или да помагат с покупките на бабичката от съседния апартамент и да го разказват на приятелите си.\nЯм мюсли, ям салати, нося каска за колело (мързела единствено ме спира за първите две). Не виждам как това те прави нещо различно от това, което си.\nИ сега: нека някой да ми каже нещо напреки!\nНе виждам проблем в съществуването на двете.


18х оптично варио със светосила 2.8-4.2. Обективът Leica осигурява зрителен ъгъл еквивалентен на 35мм филмова камера с обектив 28-504мм\nMEGA OIS – оптичният стабилизатор, разработка на Panasonic гарантира по- резки снимки, дори и при много ниски скорости на затвора. Ефективната компенсация е от 3 до 4 степени на експозицията. В комбинация с функцията Inteligent ISO, шансът за получаване на по-резки изображения при ниска осветеност е значително увеличен.\nVenus Engine III– осигурява бързина при фокусиране и снимане, незначително закъснение на затвора, корекция на геометричните изкривявания при широкоъгълна настройка на обектива, както и корекция на хроматичните аберации. Измерването на светлината е изклкючително прецизно.\nСистемата за разпознаване на човешко лице (Face detect) работи безупречно , когато се налага да се фокусира точно при портретна фотография.\nБързият запис (2sec) в RAW формат, осигурява пълноценна работа в RAW с най-високо качество на изображението.\n8.0 ефективни мегапиксела (3264х2448), CCD матрица 1/2.5"\n18 х оптично варио при светлосила 2.8-4.2 (4.6-82.8 mm equiv. 28-504 mm)\n23 х оптично варио при резолюция 5 мп, 29х оптично варио при резолюция 3мп\nMEGA OIS – оптичен стабилизатор на изображението с два режима на работа\nчувствителност 100, 200, 400,800,1600 ISO(3200ISO с понижена резолюция) и auto\nавтоматичен и ръчен фокус, опция бърз АФ + Face Detect AF\nформати на запис JPEG, RAW, RAW+JPEG\nнепрекъсната серийна снимка с 2 кад/сек. до запълване на картата\n2.5 инча TFT-LCD\nтегло 360 грама с батерията\nDMC-FZ18 е първият модел на Panasonic , притежаващ диапазон на вариообектива еквивалентен на 28-504мм за 35мм филмова камера. Действително подобни цифри, в комбинация със светлосила 2.8-4.2 звучат почти невероятно на фотографите от по-старото поколение, които могат да си представят за какви размери и тегло става дума, ако тези характеристики се пренесат върху 35мм филмов формат. Всъщност варио обектив с подобен диапазон и светлосила никога не е създаван за филмов лайка формат, по простата причина, че вероятно теглото му ще бъде не по-малко от това на средно голям куненски шкаф. В този аспект докато тествах настоящия модел на Panasonic, ми се струваше сюрреалистичен факта, че с една ръка вадя от джоба на якето си фотоапарат с обектив 28-504/2.8-4.2. Трябва да спомена, че на камерата допълнително може да се монтира телеконвертор Х1.7\nВсъщност Fz18 е наследник на придобилата голяма популярност едноцифрена компактна серия ултразум модели на Panasonic. Тя води началото си от 2002г, когато марката анонсира първият 2mp представител на тази серия FZ-1. Уникалното при него беше наличието на 12 кратно варио с постоянна светлосила 2.8 по цялата дължина. Последваха усъвършенствания FZ2 и 3 мегапикселовия FZ3, които също бяха с обективи с постоянна светлосила 2.8. След това стремежът за увеличаване на пикселите наложи повишаване и на размера на матрицата, което пък доведе до малка жертва на светлосилата в дългия край на обектива, за да бъде запазена компактността. Така при моделите FZ4, FZ5, FZ7, FZ8 светлосилата в дългия край спадна до 3.3. FZ8 беше и първият компактен ултразум модел на марката, снабден със "суров" формат на запис RAW, който позволява прецизна обработка на изображенията и постигане на по-високо качество при големи формати на печат. Това което отличава FZ18 от предшественика му е не толкова нарастналия брой на пикселите, тъй като разликата от 7 до 8 милиона пиксела, особено за любителска камера, е нищожна и според мен на практика безсмислена. Основното предимство на новия модел се крие в изцяло новия обектив със значително разширен обхват, както в широкоъгълния, така и в дългофокусния диапазон. 28-504мм (приравнено към 35мм филм) е сериозна крачка напред в сравнение с предишните 35-420мм и докато в дългия край нещата на практика не са чак толкова фрапиращи, в широкоъгълния разликата е видима. Ако трябва да сравним FZ18 в режим 3 и 5 мегапиксела с някои по-стари модели като 3mp FZ3 и 5mp FZ5, ще ни направи впечатление промяната в зрителния ъгъл, която при 3мп отговаря на 28-800мм ,а при 5мп на 28-645мм за филмов лайка формат !!! Вероятно ще попитате доколко е използваем подобен диапазон при 3мп? По-долу ще можете да прецените сами от предоставените примери.\nНстоящото ревю има за цел да демонстрира възможностите на FZ18 от чисто практическа гледна точка, така че ще обърна внимание на поведението на камерата при различни реални снимачни ситуации.\nС размери 118х75х88 mm и тегло 360 g , DMC-FZ18 спокойно може да бъде отнесен към категорията на компактните ултразум модели. Доказателство за това е, че аз нямах проблем да държа камерата във външния джоб на якето си. Външно почти няма разлики с предшественика си DMC-FZ8. Дизайн а е класически, нещо традиционно за Panasonic. Камерата прилича на умалено копие на огледално-рефлексен фотоапарат . Не е по-различно и разположението на бутоните за управление. Отгоре има голям и удобен кръгов селектор, чрез който бързо могат да се изберат основни режими като програмен, приоритет на бленда, приоритет на скорост, напълно ръчен, основни запеметени сцени - портрет, пейзаж, спорт, нощна, видео режим, както и режим custom, чрез който можем да запаметим 3 най-често използвани комбинации от настройки. За съвсем начинаещите любители е предвиден и режим Ai, при който камерата работи в изцяло автоматичен режим и чрез оптимални настройки на скорост, бленда, чувствителност, стабилизация и т.н. се стреми да произведе достатъчно добра снимка за семейния албум. Разбира се за сериозна работа и когато желаем по-големи увеличения и прецизни резултати, тази настройка не е препоръчителна.\nТя е с 8 ефективни Мпиксела с големина 1/2.5 инча, производство на Panasonic. В сравнение с DMC-FZ8 единия мегапиксел в повече едва ли ще доведат до някакви драматични разлики. Точната разделителна способност е 3264х2448 пиксела, а съотношението на страните на кадъра е 4:3. Ако се снима при 5 Мпиксела, се използва само средната част от матрицата и Zoom обективът става 23-кратен. При 3 Мпиксела той се превръща в 28.7-кратен!\nЗа DMC-FZ18 конструкторите използват познатият ни от FZ8 и FZ50, по-мощен процесор Venus Engine III. Благодарение на него фотоапаратът има по-добро цветопредаване, по-прецизно измерване на светлината, високи чувствителности до 1600 ISO, ефективно шумопотискане, както и принципно нов интелигентен режим за изменение на чувствителността в зависимост от движението на снимания обект. Закъснението от натискането на бутона за експониране (без фокусирането!) е 0,009 s, следващата снимка може да се направи след 0,8 s. Записът на файлове в режим RAW и бърза карта е само 2 сек. Аз лично успях да направя 26 снимки в RAW за една минута. Използвах ръчен фокус, за да елиминирам забавянето от фокусиране между всеки два кадъра. Това заедно с бързото включване несъмнено прави DMC-FZ18 един от най-бързите компактни цифрови фотоапарати в този клас.\nТук искам да обърна внимание, че процесорът се грижи и за премахването на хроматичните аберации и геометричните изкривявания на обектива в широкоъгълната част. Докато премахването на хроматични аберации не е нещо ново за моделите на Panasonic, то изправянето на бъчвовидните изкривявания при 28мм е нещо, което аз виждам за първи път, реализирано при обработката на изображението в самия апарат. По-долу виждате един и същи кадър, заснет в RAW и JPEG. Обърнете внимание на корекцията на изкривяванията по края на кадъра при снимката в JPEG( в RAW процесорът и софтуерът на камерата не оказват влияние):\nОбективът е Leica Vario-Elmarit с резба за филтри 46 mm. Висококачествената оптика на немския производител е една от причините за успеха на всеки представител от “фамилията” FZ. 18-кратен оптичен Zoom 2,8-4.2/28-504 mm (аналогично на 35 mm класическа филмова фотография), осигурява много висока резолюция по цялото поле на кадъра и при всички фокусни разстояния. Известен лек спад на резолюцията се наблюдава при максимално фокусно разстояние и бленда 4.2, но то не е фатално за практиката. Обектив с подобен диапазон не е застрахован от пълна липса на хроматични аберации и те са видими, но и отстраними в RAW. При работа в JPEG, за отстраняването им се грижи процесора и софтуера на камерата. Както видяхте от примерите по-горе, същото се отнася и за геометричните изкривявания при максимално широкоъгълна настройка на обектива. На примера по-долу виждате отсечки 100% от горните снимки съответно в RAW и JPEG. Лилавата линия в контрастната зона, образувана между тъмното и светлото яке на момичетата е добре видима в RAW и не се забелязва при JPEG:\nВ нашите примери по-долу може да видите снимки с най-късото и най-дългото фокусно разстояние и да “почувствате” невероятните възможности на такъв многократен Zoom обектив. Мисля, че популярноста на апаратите на Panasonic до голяма степен се дължи и на технологичното обединяване с фирма Leica.\nНа примерите по-долу виждате село Мезек, заснето от крепостта Мезек при 28мм, 112мм, 504мм и 800мм(режим 3мп) Обръщам внимание, че времето беше доста мрачно и при дългофокусните настройки съм снимал при максимално отворена бленда . Снимах от ръка с включен стабилизатор на изображението, така както би снимал редовия фотограф-любител турист.\nТрябва да поясня, че не е задължително да използвате режим 3мп и 29х зум. Отсечката от 3мп може да си изрежете и по-късно от снимката направена на 8мп и 504мм. Тук демонстрираме само възможностите за получаване на зрителен ъгъл отговарящ на 800мм при филмовата фотография, когато 3мп са ни достатъчни и няма да се налагат увеличения по-големи от 13х18см. Всъщност по-долу съм предоставил ЗИП файл кадри, пълен размер конвертирани от RAW и директно в джепег, така че сами можете да пробвате доколко може да се разчита на качество при различни размери на печат.\nЕто и отсечки 100% от снимките при 28мм, 112мм, 504мм:\nСтабилизаторът на FZ18 е подобрен вариант на познатия OIS с три режима – изключен, постоянно включен и включен в момента на снимането. Към него обаче е прибавена интелигентната система за контрол на чувствителностите на камерата. Тя разпознава движението на обекта при необходимост повишава чувствителността с цел получаване на остро, неразмазано изображение. Според мен това е една фунция, важна за неособено подготвения любител. Разбира се, в определени случаи автоматичният избор на много висока чувствителност би влошил донякъде качеството на изображението, видно при големи увеличения. За радост конструкторите са предвидили това и са дали възможност тази функция да се изключва, което препоръчвам да се прави когато се знае, че снимката ще се увеличава до големи размери. До 15х20 cm обаче това не е необходимо. При всички случаи стабилизирането на изображението върши много добра работа ако желаем да получим по-рязко и качествено изображение без да губим време за използване на статив. В много случаи обаче , когато осветеността е твърде ниска, стативът си остава незаменим.\nЕто една типично туристическа сцена, заснета от едно и също място при 28 и 504мм. При 28мм успявам да обхвана цялата катедрала, а при 504мм само интересен детайл, който в първия случай е твърде дребен и преекспониран на фона на цялата сцена.. Осветеността е много ниска. Използвал съм чувствителност 400ИСО, и скорости на затвора, съответно 1/8сек при 28мм и 1/50сек при 504мм. Въпреки екстремните условия, ниската скорост и високата чувствителност, мога да заявя, че кадрите са годни за добър печат до размер 30х40см:\nЕто и отсечки 100% от двата кадъра, съответстващи на размер на печат 120см по дългата страна:\nОсобено полезен за практиката е добрият визьор-дисплей с големина 0,44 инча и разделителна способност 230 000 пиксела, незаменим при снимане при особено ярка светлина. Въпреки че, както всички подобни визьори той не дава точна представа за цвета и дълбочината на остротата, е сигурен инструмент за точно композиране на кадъра. Положителен е фактът, че на него може да се види по желание и хистограмата в реално време. На 2.5 инчовия LCD дисплей готовите снимки могат да се разглеждат отлично, защото е възможно да се увеличават до 16х и дават реална информация за качествата на снимката.\nАвтофокусирането се управлява с бутони разположени до кръговия селектор в горната част на апарата и има три положения – автоматично, макро и ръчно фокусиране. В менюто може да се избере и следящ автофокус. Точките на автофокусиране са достатъчно: фокусиране по 1 точка, свръхбързо фокусиране по 1 точка, фокусиране по 3 точки, свръхбързо фокусиране по 3 точки, 9-точково и спотово фокусиране, както и автофокус с разпознаване на човешко лице, при който фокусът работи в режим на следене и върши чудесна работа при заснемане на улични портрети.. За снимане при лоши светлинни условия има помощна лампа. Стандартното фокусиране е от 30 cm до безкрайност, а макрорежимът от 1 cm. Фокусът работи точно и бързо. Видимо е подобрена бързината на фокусиране в режим на спот фокус. Ръчният фокус не е така удобен и използваем както при FZ50, тъй като се управлява не с гривна на обектива, а с джойстик.\nАвтофокусът е достатъчно добър, за да заснемете дори моменти от футболен мач, при който събитията обикновено се развиват доста бързо. Разбира се в такива случаи не могат да се очакват професионални резултати, но за любитеслки цели и забавление камерата се справя отлично. По-долните кадри са заснети по време на футболем мач от Б групите, който се играеше в късния следобед. Аз бях седнал отзад и встрани от едната врата. От тази позиция не беше проблем да покривам в близък план целия 100 метров терен, чак до другата врата. Резултатите са с достатъчно добро качество, за да бъдат отпечатани в спортен вестник примерно.\nСнимачните режими са достатъчно и са съобразени с нуждите както на по-опитните, така и на начинаещите фотографи.. Тук някакви съществени разлики с предишните модели няма.По-напредналите фотографи имат избор между “Програма” (с изменяеми параметри), “Приоритет на блендата”, “Приоритет на скоростта” и “Ръчен режим”. Начинаещите могат да избират готови режими в които параметрите на снимане (скорост, баланс на бяло, цветовъзпроизвеждане, острота, контраст и т.н.) са съобразени с характера на сюжета – “Портрет”, “Красива кожа”, “Пейзаж”, “Спорт”, “Нощен портрет”, “Нощна снимка”, снимане с проследяване и дълга експонация на движещ се обект, “Храна”, “Парти”, “Свещ”, “Фойерверки”, “Звезди”, “Деца”, “Сняг” и накрая “Висока чувствителност”.С DMC-FZ18 могат да се правят видеоклипове до 2 Гбайта с разделителна способност 640х480 пиксела, скорост 30 кадъра/s, придружени със звук. Възможно е и снимане на видео с формат 16:9 и разделителна способност 848х480 пиксела, предназначени за телевизори с това съотношение на страните. Фокусното разстояние на обектива обаче за съжаление не може да се променя по време на заснемането и това е сериозен недостатък, който до някъде осакатява ползването на този модел и като домашна видеокамера.\nБалансъта на бяло е също разнообразен и достатъчен за фотографската практика. Налице е напълно автоматичният режим, режимите “Слънце”, “Облачно”, “Халогенни лампи”, “Светкавица”, “Ръчна настройка”. Допълнително тези режими могат да се донастройват фино чрез интересна координатна система. Автоматичният баланс на бялото на Panasonic FZ18 е доста точен и се справя добре, дори и при изкуствено осветление.\nФайловите формати, които се записват върху SD, SDHC и MMC карти памет са на съвременно ниво – истински необходимия за сериозна работа RAW, JPEG с две степени на компресия - стандарт и фина и накрая MOV за видеоклиповете. Отново обръщам внимание, че скоростта на запис е много висока за този клас камери и с бърза карта в RAW достига до 2сек на кадър.\nСерийните снимки не са силната страна на Panasonic FZ18. Скоростта им е 2кад/сек до запълване на картата.\nКонструкторите на DMC-FZ18 не са забравили да ни улеснят при необходимост за промяна на структурните качества на снимката. Чрез менюто е възможна промяната в 5 степени на контраста, остротата, наситеноста на цветовете и шумопотискането. Съветваме ви да обърнете внимание на факта, че най-добри резултати се постигат, ако контрастът и цветността са настроени на стандартно ниво 0, а остротата и шумопотискането са нагласени на ниско ниво -2. Комбинацията от засилено шумоподтискане и изостряне, придружена със засилени цветове и контраст е добра само ако ще печатаме снимки в малък формат за семейния албум и ако не смятаме да обработваме снимките си по-късно. Сниманите при намалени параметри сюжети подлежат на по-голяма допълнителна обработка във Photoshop, без загуба на качество. Разбира се DMC-FZ18 може да изменя и характера на цветовъзпроизвеждането. Няма проблем да се снима в черно-бяло, в сепия, в топли или студени цветове.\nВградената светкавица на DMC-FZ18 осветява равномерно от 0,3-7 m при широкоъгълна настройка на обектива и от 0,3 m до 5,3 при дългофокусната, като са допустими и корекции до +-2 EV през стъпка 0,3 EV. Има и режими за премахване на „червените очи”, напълно автоматично включване, винаги включена, винаги изключена и снимки с дълги експозицци. За разлика от FZ50, при по-малките модели няма гнездо за външна светкавица. Малката вградена светкавица на DMC-FZ18 работи точно и осигурява добре балансирано изображение.Следващата снимка е направена в режим на светкавицата "бавен синхрон + корекция на червени очи" Снимката е заснета при 1/10 сек , с включен стабилизатор, от ръка, така че да се вижда и фонът отзад:\nКакто и при FZ50, производителя е приложил безплатно в комплекта конвертор за RAW формата - Silkypix Developer Studio. Чрез този конвертор или конверторът на Photoshop CS3, получавате сериозни възможности за фина настройка на изображението по ваш вкус.Освен стандартните - промяна на експозицията, белия баланс, остротата и наситеността на цветовете, конверторът предлага фина настройка на шумоподтискането на няколко нива, така че да получите максимално чиста и в същото време детайлна картина. Лесно се коригират само преекспонираните участъци на изображението, има възможност за работа с криви "curves", може да се направи отсечка още в самия конвертор, да се промени размерът на изображението, да се коригират софтуерно недостатъците на оптиката и дори да се имирират различни видове филми. Най-голямото предимство на конвертора е обаче, възможността да бъде извлечена цялата полезна информация, регистрирана от матицата, голяма част от която обикновено се губи при JPEG конверсията в самия апарат. Оказа се, че не е проблем да получа подробности в светлите места дори и при преекспонирано с 1-2 бленди RAW изображение. Това е изключително ценно при заснемане на пейзаж, когато искаме да получим едновременно добра разработка, както в тъмните участъци, така и в светлите - небе, облаци и т.н. На показания по-долу пример ,виждате преекспонирана снимка заснета в JPEG, при която сме загубили невъзвратимо изцяло информацията в небето и под нея същата снимка след корекции в RAW файла:\nОсвен това снимайки в RAW, можем да извлечем максимум детайл от изображението. Особено голяма е разликата при детайли с много фина структура, при които шумоподтискането на камерата играе пагубна роля в JPEG. Тук отново отправям сериозна критика към инженерите на Panasonic. Няма никаква нужда от засилено шумоподтискане при 100 и 200ИСО в светлинния канал. Необходимо е само и единствено леко шумоподтискане на цветния шум. Ето и 100% отсечки от снимкaта на 28мм, заснета от крепостта Мезек. В ляво е отсечка от JPEG, в дясно от RAW:\nДействително, тези отсечки отговарят на много голямо увеличение - около 120см по дългата страна. При 30х40см видима разлика няма да има. Все пак обаче се вижда че при JPEG, не могат да бъдат използвани пълните възможности на обектива, което е абсурдно при условие че чувствителността 100исо не генерира някакъв особен шум, който да се налага да бъде прикрит.\nПри добра осветеност и не толкова фин детайл, разликата не е така видима. Ето един кадър, заснет при 504мм, 1/160сек от ръка :\nЕто и отсечки 100% - лявата е в RAW, дясната в JPEG:\nИ така, относно ползването на RAW формат, искам да обърна внимание, че е наложително да се използва ако ще печатаме по-големи формати, да кажем 60х40см, както и ако имаме сложни светлинни условия , контрастни сцени или ниска осветеност. За семейния албум или 20х30см, JPEG-а е напълно достатъчен.\nШум и шумоподтискане. Почти всичко, което ще кажа за шума , се припокрива с казаното от мен в ревюто ми за Panasonic DMC-FZ50 . Panasonic DMC-FZ18 е снабден с 1/2.5" 8мп CCD. При подобен размер на матрицата и толкова голяма резолюция, може да се преположи, че нивата на шум ще са значително по-високи от тези при огледално рефлексни камери с размер на сензора 23х15мм. При 100ISO FZ18 има ниво на шум подобно на това при 400-500ISO на модели от класа на 10mp DSLR камери Nikon D80 / Canon EOS-400D / Pentax K10D .\nНовият процесор Venus Engine III осигурява значително понижени нива на шум, когато се снима в JPEG. Въпреки това обаче има още какво да се желае от алгоритъмa на шумоподтискането. При добра осветеност почти няма разлика в детайлността на картината между RAW и JPEG, но при по-ниска осветеност и особено в сенките, дори и при 100ISO, се наблюдава известна загуба на фин детайл.Проблем представлява шумоподтискането и при предаване на много фини текстури - примерно кожа на човешко лице или далечни дребни детайли от пейзажа. Текстурите излизат до известна степен загладени, въпреки много високата контурна острота.Изострянето в този случай не помага. Разбира се до формати на печат 30х40см това не може да се забележи. Ако обаче се налагат големи увеличения или по-сериозна постобработка, искрено препоръчвам да се използва RAW формат. Ако се снима в JPEG, задължително трябва да се настроят характеристиките на картината на noise reduction - 2. При чувствителности над 200ISO се наблюдава значително повишено шумоподтискане, като за разлика от FZ8 и FZ50 производителите са се опитали да запазят по възможност структурата на цветността. До някъде са успели при 400ИСО, но не особено при 800 и 1600. Картината обаче е доста мека и със загуба на детайли. Много по-добър резултат ще получите и в този случай ако работите в RAW формат. JPEG при 400 и 800ISO може да използвате за репортажни цели, когато не се целят увеличения над 20х30см. 1600ISO е използвамо само за i-net приложения, или за печат в по-малки размери и то след сериозна обработка с шумоподтискащи програми. В черно-бяло при тази чувствителност могат да се получат нелоши разпечатки до 20х30см Много по-добри резултати в JPEG се постигат ако не се снима директно на 400 и 800ISO , а само на 100ISO с 2 или 3 бленди недоекспониране и последваща корекция във фотошоп..\nСледващият пример е заснет в RAW и JPEG от 100 до 1600исо. Осветеността е ниска. Използван е статив.Можете да си направите сами изводите как влияе шумоподтискането в JPEG върху остротата на изображението.\nВ края на ревюто ще публикувам зип файл с тези примери в пълен размер, така че който желае да може да ги анализира внимателно.\nЕто и пример на 400ИСО, заснет при реални условия и ниска осветеност:\nОтсечки 100% от JPEG и RAW. Добре е да се има предвид, че Jpeg файла е с компресия "стандарт" , а не "файн" :\nНапомнян, че това са отсечки, съответстващи на много големи увеличения(около 120см по дългата страна). До 60х40см можем да получим много добри копия при RAW 100 и 200ISO. 400 ISO е използваемо с добро качество до 30х40см, а 800ISO до около 20х30см. Цветно изображение при 1600ISO може да се използва за уеб приложения или след внимателна обработка с шумоподтискащи програми, за много малък размер на печат.В черно-бяло обаче можем да получим нелоши резултати и за печат в по-големи размери.\nСледващият пример демонстрира възможностите за работа с 800ISO при нормални светлинни условия. Доста често се налага да повишим чувствителността, дори и при добри светлинни условия, когато искаме да заснемем бързодвижещ се обект - примерно птици, животни, спорт и т.н.\nОтсечка 100% от кадъра:\nКакто казах, при такива чувствителности чудеса не могат да се очакват, но ако снимаме в RAW и после обработим кадъра внимателно, можем да получим нелошо копие до 20х30см.\nЕто още снимки при различни условия и сюжети с FZ18.\n100ISO, 1/320sec, F3.6, 28mm\n100ISO, 1/160sec, F3.6, 100mm\n200ISO, 1/60sec, F3.6, 140mm\n100ISO, 1/320sec, F4.2, 504mm\n100ISO, 1/200sec, F4.2, 504mm\n100ISO, 1/200sec, F4, 360mm\n100ISO, 1/400sec, F5.6, 100mm\n100ISO, 1/1600sec, F3.6, 400mm\n100ISO, 1/320sec, F3.6, 180mm\n800iso, 1/125sec, F4.2, 504mm\n400ISO, 1/200sec, F4.2, 504mm\n200ISO, 1/125sec, F4.2, 504mm\n200ISO, 1/200sec, F4.2, 504mm\n100ISO, 1/100sec, F2.8, 28mm\n100ISO, 1/50sec, F3.6, 230mm\n100ISO, 1/200sec, F3.6, 120mm\n100ISO, 1/100sec, F3.6, 240mm\n400ISO, 1/250sec, F4.2, 504mm\n100ISO, 1/100sec, F3.6, 28mm\n100ISO, 1/20sec, F3.6, 100mm\n400ISO, 1/5sec, F3.6, 120mm\n400ISO, 1/125sec, F3.2, 60mm\n400ISO, 1/60sec, F3.6, 120mm\n100ISO, 1/80sec, F3.6, 120mm\n100ISO, 1/20sec, F3.6, 120mm\n100ISO, 1/50sec, F3.6, 120mm\n100ISO, 1/200sec, F3.6, 60mm\n100ISO, 1/120sec, F4.5, 100mm\n100ISO, 1/640sec, F4.2, 504mm\n200ISO, 1/50sec, F4, 450mm\n100ISO, 1/160sec, F4, 440mm\n100ISO, 1/320sec, F3.6, 300mm\n100ISO, 1/160sec, F4.2, 504mm\n100ISO, 1/500sec, F5, 504mm\n100ISO, 1/320sec, F3.6, 170mm\n100ISO, 1/200sec, F3.6, 350mm\n100ISO, 1/100sec, F3.6, 120mm\n100ISO, 1/30sec, F3.6, 150mm\n100ISO, 1/8sec, F3.6, 35mm\n100ISO, 1.6sec, F3.6, 120mm\n100ISO, 1/50sec, F3.6, 250mm\n100ISO, 1/200sec, F3.2, 50mm\n400ISO, 1/60sec, F3.6, 100mm\n100ISO, 1/160sec, F6.3, 280mm\nИ така, от всичко казано до тук мога да обобщя - Panasonic FZ18 е много добър любителски фотоапарат, който покрива голяма част от снимачните ситуации в ежедневието. Той е изключително подходящ за хората, които обичат да пътуват много и желаят да имат лек и удобен фотоапарт с голям диапазон на вариообектива. С него ще заснемете с лекота различни сцени в големия град - улични портрети, сгради, детайли, случки и т.н. Вариообективът. покриващ приравнени фокусни разстояния от 28 до 504мм, а с допълнителна отсечка при 3мп и до 800мм, в комбинация с бързия RAW формат, ще ви позволи да заснемете разнообразни пейзажи. Обработката по-късно в RAW конвертора ще осигури достатъчно резолюция и динамика, за да направите качествени отпечатъци дори и до 60х40см. Напълно приложимата чувствителност 400исо, в комбинация с перфектно работещия стабилизатор на изображението ще ви помогне за добри любителски снимки и при ниска осветеност - нощем в града, в катедрали, църкви, музеи и т.н. Този тип камери отстъпват значително на огледално рефлексните апарати като възможности свързани със заснемане на спорт и диви животни, но FZ18 няма да ви разочарова и с него може да направите не лоши любителски снимки и в тези жанрове. Не забравяйте обаче че за професионално качество при подобен род фотография, задължително се изисква огелдално рефлексна камера с бърз следящ АФ, високо качество при високи чувствителности и бързи светлосилни обективи.\nОсновните ми критики към FZ18 , не са свързани с нивата на шум. На този етап не може да се очаква кой знае колко повече в тази насока от малка матрица с 8 милиона пиксела. Това, от което аз лично продължавам да не съм доволен е качеството на изображението в JPEG и по-точно небалансираните нива на шумоподтискане, които унищожават финия детайл дори и при 100iso.Крайно време е Panasonic да инвестират сериозно в подобряването на софтуера на самата камера, така че да видим най-накрая картина с изцяло запазен детайл и само леко подтиснат цветен шум. Ако не могат да се справят с тази задача нека просто да сложат в менюто една опция за пълно изключване на шумоподтискането. Ние можем да си го направим по-сполучливо по-късно с подходящ софтуер. Към настоящият етап мога да ви посъветвам следното - ако смятате да печатате само в любителски размери или при 100-200исо максимум до 30х40 (при 400исо до 20х30, при 800исо до 10х15), тогава позвайте спокойно JPEG. До тези размери на печат няма да имате видими проблеми с качеството. Ако желаете обаче максимално качество и по-големи размери на печат или отсечки - задължително снимайте в RAW. За ваше успокоение, записът в RAW е бърз.\n+ Висококачествен обектив, рязък при всякакви фокусни разстояния. Съвсем леко смекчаване при 504мм екв.\n+ Голям диапазон на вариото - от широкоъгълен 28мм до супер теле - 504мм (800мм при 3мп)\n+ Висококачествен 2.5 инчов дисплей\n+ Ръчен фокус\n+ Интелигентен контрол на чувствителността\n+ Много добро цветопредаване\n+ Точен и бърз АФ, използваем АФ с разпознаване на човешко лице\n+ Бърз RAW формат и много добър конвертиращ софтуер в комплекта\n- Прекалено силно шумоподтискане при работа в JPEG, дори и при ниски чувствителности, придружено със загуба на детайли в по-тъмните зони на изображението. При много големи увеличения(над 30х40см) препоръчвам работа в RAW. По-добре да има опция за пълно изключване на шумоподтискането.\n- Липса на въртящ дисплей\n- Тежък RAW формат - 13-15мб\n- Ниска скорост на серийните снимки\n- Липса на активен следящ АФ режим. Следящият АФ е само до натискане наполовина на спусъка. Активният АФ режим би бил много полезен при снимки на бързодвижещи се обекти - спорт, фотолов и т.н..\nОт ТУК може да изтеглите ZIP файл със снимки в пълен размер, използвани в ревюто, заснети в директен JPEG или конвертирани от RAW. Не ги гледайте само отворени на 100% на монитор, а пробвайте да разпечатате снимки при различни чувствителности на хартия, за да прецените сами за себе си дали изборът на Panasonic FZ18 е добър за вас.


Джак Никълсън на 81 години. „Или светът те моделира, или ти моделираш света“ – Magnifisonz\nДжон Джоузеф „Джак“ Никълсън (на английски: Jack Nicholson) е популярен американски актьор, режисьор, продуцент и писател, смятан за един от най-добрите в професията си. През цялата си кариера, Джак Никълсън влиза в уникални и предизвикателни роли, много от които включват тъмни образи на невротик и/или психопат. Дванадесетте номинации за Оскар, го правят най-номинирания актьор на всички времена.\nНикълсън е един от само двама актьори, който е номиниран за „Оскар“ през всяко десетилетие от 1960 до 2000 г., другият е Майкъл Кейн. Той спечели шест награди Златен глобус и получава отличието „Kennedy Center Honor“ през 2001 г.. През 1994 г. той се превръща в един от най-младите участници, на които е присъдена наградата на Американския филмов институт.\nНикълсън вярва, че неговите баба и дядо по майчина линия (Джон Джоузеф Никълсън и Етел Мей) са негови родители. През 1974 г. той открива, че неговите „родители“ всъщност не са баба му и дядо му, а сестра му в действителност е неговата майка, след статия в списание „Тайм“. По това време и майка му и баба му вече са починали (през 1963 и 1970 г., съответно). Никълсън заявява, че не знае кой е неговият биологичен баща, защото „Само Етел и Джун знаеха и никога не казаха на никого.“\n15. Едно от най-трудните неща в остаряването е да губиш приятелите си. В началото се започва тихо, спокойно – после твърде скоро става вече всеки месец; и не можеш да не си помислиш: „Кога камбаната ще удари и за мен?“ На всичкото отгоре чувстваш непрекъснато как губиш близките си. В този етап от живота се усещаш сякаш на милиметър от смъртта. Плашещо е – кой иска да се изправи пред Господ и ярката бяла светлина? Аз знам, че определено не искам. Още не.


Откъде идват мускулите на бика? – Завинаги Здрав\nОткъде идват мускулите на бика?\nВпечатляващата мощ на биковете идва от големи, внушаващи МУСКУЛНИ ПАКЕТИ. Мускулната маса генерира сила и енергия. Замисляли ли сте се някога, откъде идват мускулите на бика? Такива каквито иска всеки от нас.\nНо нали биковете ядът само трева? Трева! Всички знаем че мускулите се изграждат от протеин. Тогава откъде бикът получава протеин за мускулите си? Ядът ли испанските бойни бикове пържоли?\nНие за пореден път подценяваме природата. И то сериозно! Тревата е целулоза. Целулозата е перлено колие, направено от молекули на глюкоза. Тези молекули са малко по–различни, малко по–плътно свързани, отколкото тези на нишестето. Независимо от това биохимиците наричат тревата, целулоза, въглехидрати. Между другото, целулозата е най–често срещаният въглехидрат в света.\nТази иначе свързана перлена огърлица, тази глюкоза верига, наречена целулоза не може нито да бъде разкъсана, нито смилана от хората и бика. Ето за това бика има значително по–дълги черва пълни с много бактерии. Много бактерии! И тези бактерии превръщат тревните въглехидрати в мастни киселени. Мазнини! Това беше всичко! Бикът се храни с мазнини! Тогава откъде идват мускулите им? ОТ БАКТЕРИИТЕ! Те, разбира се са чист протеин. „Огромна маса“. И те се усвояват от червата на бика. Разбрахте ли? Бикът се храни с мазнини и протеин. Ето защо той изглежда така. Древна сила. Мощ. Енергия.\nИ ако, отражението ви в огледалото не изглежда съвсем така, като на мускулестият бик, помислете за вашата закуска днес сутринта, а именно – баницата с бозата! За въглехидратите! От които бика със сигурност не консумира!\nВъв всяко спортно списание, дори и днес чета: Спортното представяне се нуждае от въглехидрати. Трябва да кажете на испанските бойни бикове. Те могат да се усмихват уморено. Му!\nДревната мощ – сила – енергия е това, което създавате. А суровината е МАЗНИНИ И ПРОТЕИН!\nРазликата между бика и хората е в дължината на червата и количеството на бактериите в тях. Ние хората сме еволюирали с консумацията на месо, риба и така нататък, развили сме голям мозък, но за сметка на това сме се разделили с голяма част от червата си! Ние не сме само тревопасни животни! Освен от салатата (зеленчуци) имаме нужда от протеин и мазнини! Въглехидратите не са есенциални!\nИзключително важно за раково болните пациенти! Защото вече заем ( от 2007 година), че богатата на мазнини и протеин диета кара раковите клетки да гладуват!\nПовече информация тук: Въведение за хората получили Диагнозата Рак!


Как сайтовете незабележимо се борят срещу блокирането на рекламата\nНачало Технологии Как сайтовете незабележимо се борят срещу блокирането на рекламата\nНови данни показват, че практиката е много по-често срещана, отколкото се смяташе преди\n14:13 28.12.2017 1560 ~ 1 мин. четене\nОпитите на различните сайтове да се борят срещу блокирането на онлайн рекламата не винаги са очевидни. Изследователи от университета в Айова и Ривърсайд са установили, че 30.5% от 10-те хил. най-посещавани сайтове предприемат мерки за предотвратяване на блокирането на рекламите и често тези мерки са незабележими, пише Engadget.\nМного от сайтовете използват скриптове със съдържание „примамка“, което задейства приставките за блокиране на рекламата. Впоследствие обаче сайтът активира друг тип реклама, която блокаторите не могат да засекат.\nИ от предишни оценки от страна на експерти е ставало ясно, че някои онлайн портали използват скрити методи за борба срещу блокирането на реклама, но тогава имаше информация за не повече от 5% от големите сайтове. Новите данни обаче показват, че практиката е много по-често срещана.\nВсичко това не е непременно лошо нещо – въпреки че някои сайтове с ограничени приходи е възможно да „гладуват“, блокаторите на реклама може да откажат администраторите да вграждат досадни и дори опасни реклами, коментира изданието.\nБюджет и финанси 13453


Доверете се на отлично качество и чудесни щори – заложете на нас\nРастиящият пазар и нашите щори\nТърсенето на всякакви щори определени случаи регламентира и уголемяването на пазара. Несъмнено пазарът за щори се променя под влияние на потребителските потребности и желания. Пълнотата на щори у нас е едно от най-хубавите преимущества на съвремието, в което живеем. Клиентите ни са сигурният ни партньор и ето защо ние се стремим към това да бъдем в същата степен качествен и надежден дистрибутор на техните щори.\nКупувачите и нашите щори\nИмаме възможността да се похвалим с голямо количество именити известни личности, доверили се на изработените от нас щори. Направените от нас щори получават от хората, които избират нашия магазин трайно положителни отзиви. В нашия екип смятаме, че ако разпространяваните от нас щори отговарят на необходимостите и на нагласите на пазаруващите при нас купувачи, то успехите ни сто процент ще нарастват. Да сме причината за усмивка на лицето ви представлява основен стремеж за нас.\nРазпространяваните от нас щори представляват по-актуални от останалите\nДобрите качества на представените от нашия магазин щори ще забележите и вие в момента, в който се сдобиете с тези артикули. Както досега ви предадохме, произвежданите от нас щори имат характер и минало. Намерете по какъв начин вашия живот е способен да стане по-добър с създадените от нас щори. Ние вярваме в нас самите, защото вие се доверявате нас и взаимното доверие е най-същественото ни предимство.\nЛесно удобно и бързо намиране на нужните щори\nНашият интернет магазин е чудесно средство за правене на покупки, където сме се погрижили да предложим впечатляващо многообразие от щори. Нашата най-важна линия на действие е да увеличаваме спектъра на уменията си да подкрепяме нашите потребители и да им оказваме съдействие да открият точно нещото, което им е необходимо. Като взимате решението да ни удостоите с доверие, вие залагате на един по-надежден, доказан и водещ до успех метод да купувате и да бъдете удовлетворени.\nВсичките ни щори са направени, за да ви удовлетворят\nКато ви посочваме, че всички наши щори са невероятни и специални, имаме предвид, че те несъмнено могат да ви очароват. Нашите щори се забелязват и нямат нужда от силна реклама. Желаете най-доброто – нашата компания ще ви го предостави.\nНаправете своя живот по-прекрасен с нашите предлаганите от нас щори\nВсичките щори, които ви предлагаме, са страхотни точно защото са съобразени с вас. Ако желаете да направите живота си по-добър, повярвайте в нашия онлайн маазин. Ние сме устремени към това потребителите ни да бъдат целесъобразно информирани относно всеки детайл във връзка с нашите щори, за да съуменят да направят най-добрия избор.\nДоверете се на напредъка в нашите щори\nРазходите за нашите артикули неизменно са изчислени по вашите възможности. В нашия магазин полагаме голямо количество усилия да останем съвременни и отличителни в магазините. Всички иновации в нашия екип се стремим да вложим във всички щори, които създаваме, за да бъдат артикулите още по-страхотни за вас.\nНие ви даваме високо ниво на качество, много добри цени и образцово обслужване. Днес още по-често производители и търговци разпространяват щори с ниско качество и за нашата фирма това не е приемливо. От нашия магазин сме изключително щастливи от тези клиенти, които до този момент са ни повярвали, и на онези, които тепърва ще се спрат на нас. Нашата фирма е партньорът, от който имате необходимост. Оптимизмът, с който ще ви приветстваме, даваме и на нашите щори.


Apartments Marihotel on Oktiabrskaia 22 - НАЙ-НИСКИ ЦЕНИ от agoda.com\nOktiabrskaia Ulitsa 22, Орел, Орел, Русия, 302040 - Покажи на картата\nПовече за Apartments Marihotel on Oktiabrskaia 22\nПри посещение в Орел, в Apartments Marihotel on Oktiabrskaia 22 ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Орел. Хотелът осигурява перални услуги, зала за пушачи, за да гарантира комфорта на своите гости.\nАтмосферата на Apartments Marihotel on Oktiabrskaia 22 се усеща във всяка стая. Удобства като климатик, отопление, бюро, звукоизолация, телевизор с LCD/плазмен екран са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Орел, Apartments Marihotel on Oktiabrskaia 22 е идеалното място за една вълнуваща почивка далеч от всичко.


Общ работник - гр.София - обява за работа в Zaplata.bg\nОбяви за работа > Ремонт, Сервиз, Поддръжка > Общ работник\nВъв връзка с разрастване на компанията, търсим да назначим енергична, амбициозна и отговорна личност за позиция: Общ работник.\n-\tИзпълняване на зададените задачи стриктно и отговорно;\n-\tУмения за работа в екип;\n-\tЖелание за дългосрочна работа и развитие;\n- Предишен опит в областта на ремонт на автомобили ще се счита за предимство.\n-\tОтлично възнагражение;\n-\tСоциални придобивки;\n-\tРабота в доказала се фирма на пазара;\n-\tИзползване на машини/ техника от последно поколение;\n-\tПредизвикателна и динамична работа;\n-\tВъзможност за придобиване на нови знания;\n-\tРабота в амбициозен екип;\n-\tДългосрочен Трудов договор;\n-\tРабота на пълен работен ден;\nС одобрените по документи кандидати ще се свържем до 20.08.2018г. с покана за интервю.


Коледни празници в Родопите! 2, 3, 4 или 5 нощувки със закуски и 2 празнични вечери, плюс релакс зона - в с. Ягодина (разграбена оферта, 07.12.2018) | Grabo.bg София\nАприлска ваканция в Западните Родопи! 3, 4, 5 или 6 нощувки за двама със закуски, плюс релакс зона - в с. Ягодина\nДо края на Март в Ягодина! Нощувка със закуска за двама, плюс релакс зона, йонна детоксикация и разходка с джип\nКоледни празници в Родопите! 2, 3, 4 или 5 нощувки със закуски и 2 празнични вечери, плюс релакс зона, от Хотел Мурсал***, с. Ягодина\nПодарете си приказна Коледа в полите на Родопите! Хотел Мурсал*** ви кани в живописното село Ягодина за блажен релакс и празничен уют, в компанията на любим човек!\n2 нощувки със закуски и празнични вечери\t 268 лв за двама Разграбено\n3 нощувки със закуски и 2 празнични вечери\t 328 лв за двама Разграбено\n4 нощувки със закуски и 2 празнични вечери\t 386 лв за двама Разграбено\n5 нощувки със закуски и 2 празнични вечери\t 438 лв за двама Разграбено\n• Зона за релакс, сауна, билкова парна баня, хидромасажен душ и ведро, външно джакузи на дърва;\nВалидност на ваучера: от 23 Декември до 29 Декември 2018г.\nПразничните вечери са традиционни, на Бъдни вечер (24 Декември) и Коледа (25 Декември) в ресторанта на хотела. На 25 Декември е предвидена програма с DJ.\n- Зона за релакс, сауна, билкова парна баня, хидромасажен душ и ведро, външно джакузи на дърва;\nОфертата е осигурена от АКРИМА ИНВЕСТ ООД, ЕИК: BG200930443, и е със срок за закупуване на оферираните услуги/стоки от 07.12.18 до 17.12.18.\nКоледни празници в Родопите! 2, 3, 4 или 5 нощувки със закуски и 2 празнични вечери, плюс релакс зона - в с. Ягодина\n2 нощувки със закуски и празнични вечери\n3 нощувки със закуски и 2 празнични вечери\n4 нощувки със закуски и 2 празнични вечери\n5 нощувки със закуски и 2 празнични вечери\n4.8 · 165 ревюта · 126 предишни оферти\nПрепоръчваме с две ръце хотел Мурсал. Обслужването и отношението на персонала са повече от страхотни , приятелкса атмосфера , която те кара да се отпуснеш и наистина да се насладиш на почивката. Стаите са чисти и топли. Храната е много вкусна , много добро впечатление ни направи, че почти всичко в менюто беше домашно. Външното джакузи е едно от най-добрите, които сме ползвали. Водата беше наистина многооо топла.Със сигурност ще Ви посетим отново. БЛАГОДАРИМ ВИ :)\nВаучерът беше подарък. Останали са много доволни.\nМного отзивчиви хора. Беше малко студено в стаята, храната беше средно качество. Екскурзията до Орлово око беше супер!\nЯгодина (2) Родопи (147) Spa (309) Планина (400)\n39:04:18 25 грабнати\n39:04:18 39 грабнати


Бъкингамският дворец – съвети и информация за посещение\nБъкингамският дворец (Buckingham Palace) е най-емблематичната кралска сграда в страната. Освен това е един от малкото работещи кралски дворци в света. Той е официална лондонска резиденция на кралското семейство на Обединеното кралство. Днес той е административният щаб на кралица Елизабет II. Въпреки че се използват за много официални събития и приеми, Бъкингамският дворец е отворен за посещения през лятото.\nОфициален сайт: www.royal.uk\nОналайн билети за посещение:\nИсторията на оригиналната сграда датира от началото на 1700 г. Тя става официална резиденция на британския монарх през 1837 г., след като кралица Виктория идва на трона. Дворецът разполага с 775 стаи, от които: 19 държавни стаи, 52 кралски и спални за гости, 188 спални за персонала, 92 офиса и 78 бани. Повече от 50 000 души посещават Двореца всяка година като гости на държавни банкети, обеди, вечери, приеми и градински партита. Kралица Елизабет II също провежда седмични аудитории при министър-председателя и приема новоназначени чуждестранни посланици в дворецa.\nТуристите имат достъп до 19 от великолепните държавни стаи на Бъкингамския дворец. Акцентите включват също Голямото стълбище, величествената тронна зала и официалната бална зала. Освен това посетителите могат да разгледат колекцията от произведения на изкуството, собственост на кралицата, така и забележителната градина на двореца. Не пропускайте да посетите популярното градинско кафене след обиколката!\nКакво трябва да знаете преди да посетите Бъкингамския дворец ?\nЗа да разгледате двореца ще са ви необходими около 2 часа и 30 минути (може и повече).\nСнимките не са разрешени в двореца, а само в градината.\nБъдете подготвени да преминете през щателни проверки за сигурност.\nВземете си удобни обувки, тъй като ви очаква доста ходене и изкачване на стълби.\nБилетите са ограничени, а търсенето е голямо! За да посетите Бъкингамския дворец, трябва задължително да резервирате своя билет предварително.\nБилет за Бъкингамския дворец – включва и аудиогид. Той може да бъде на: английски, немски, френски, испански, руски или друг език.\nБилет за Бъкингамския дворец с екскурзовод\nОбиколката с екскурзовод ще ви даде увлекателна информация за двореца и кралското семейство. Ще видите едни от най-големите съкровища на кралската колекция. Ще посетите красивите градини.\nБъкингамският дворец не е достъпен за посетители в инвалидни логични.


Независимото американско издание Veteranstoday.com публикува разследването на организацията "Шведските лекари за правата на човека" (SWEDHR), разоблачаващо скандалното видео (препоръчваме ви да не го гледате). Шведските учени медици внимателно, в детайли са анализирали действията на "Белите каски" за спасяването на децата и са стигнали до шокиращият извод, че децата са били убити в името на реалистично заснетото видео.\nКакто отбелязват експертите на SWEDHR, заснетото на видео спасяване на децата всъщност е истинско убийство. Отначало лекарите решили, че детето, което ужким се опитват да спасят "Белите каски" вече е било мъртъв, но последвалото проучване на материала е довело до откриването на още по-ужасяващи факти.\nВ един от епизодите на видеото може да се види, че детето е все още живо, но е в безсъзнание, и най-вероятно страда от предозиране с опиати. Тогава един от "спасителите" му инжектира адреналин в гърдите, в района на сърцето, което неминуемо довежда до смъртта му.\nЕкспертите на SWEDHR са предоставили подробен доклад, доказващ фалшифицирането на фактите:\n- "Белите каски" през цялото време на заснетия видеоклип се отнасят с детето е много небрежно и невнимателно, като само това може да увреди сериозно здравето му.\n- "Белите каски" инжектираха адреналин директно в сърцето на детето с помощта на спринцовка с дълга игла. Подобен метод на лечение не се използва при оказването на първа помощ при газова атака.\n- "Спасителя" на видеото въвежда игла в сърцето, но не натиска буталото на спринцовката, което означава, че детето не е получило лекарството.\n- По външни признаци експертите установиха, че детето е било под въздействието на опиати, и по всяка вероятност, бавно е умирало от свръхдоза. Във видеото, то не показва нито един симптом на отравяне с газ.\n- Такива симптоми няма и при другите другите деца, попаднали в кадър.\n- Експерти на SWEDHR са стигнали до извода, че режисираното инжектиране с помощта на спринцовка с дълга игла е основната причина за смъртта на детето. Според тях, това е умишлено детеубийство, поднесено като опит да се спаси живота на детето.\n- Превода на видеото също е фалшив: на заден план се чуват фрази на арабски език, които са само инструкции за това, как да се разположи най-добре детето в кадър, а не как да му се помогне и да се спаси живота му.\n- Видеоклиповете бяха публикувани на официалния канал на "Сирийска гражданска отбрана на провинция Идлиб", принадлежащ на "Белите каски". Той е продуциран от "Белите каски", но в един от клиповете се вижда знамето на "Ал Кайда".\nВ процеса на анализа на видеото лекарите на SWEDHR са направили още няколко ужасяващи открития. В крайна сметка, те са сигурни, че публикуваните видеоклипове са режисирани фалшификати, а заснетото на тях действие е умишлено детеубийство.\nОще в тази категория: « Washington Post: В САЩ гадаят, дали Путин не стои зад удара на Тръмп по Сирия Independent: Съюзниците на Сирия начертаха пред САЩ своята "червена линия" »


Зодиите, които мислят само за себе си в една връзка – Вестник СТРУМА\nДата: 15.12.2019 / 20:42\nИмa някoлкo зoдиaкaлни знaкa, чиитo прeдcтaвитeли нe миcлят зa никoй друг, ocвeн зa ceбe cи, кoгaтo cтaвa въпрoc зa любoв и връзки.. Тe нe ca cклoнни дa прaвят кoмпрoмиcи и иcкaт вcичкo дa ce cлучвa пo тeхнитe прaвилa. Кoнтрoлирaт пaртньoритe cи и нe зaчитaт мнeниeтo им. Кoгaтo ca във връзкa, тe изиcквaт пoдчинeниe и пoкoрнo пocлушaниe oт cтрaнa нa пoлoвинкитe cи. Нe признaвaт рaзличнaтa глeднa тoчкa нa чoвeкa дo тях или нa кoгoтo и дa билo и cмятaт ceбe cи зa прaви във вcякa cитуaция и пo вceки въпрoc. Прeдcтaвитeлитe нa тeзи зoдии ca гoлeми eгoиcти, a тoвa чecтo oтблъcквa пaртньoритe им. Eтo зaщo рoдeнитe пoд eдин oт тeзи 4 зoдиaкaлни знaкa нe мoгaт дa cъздaдaт cтaбилнa връзкa.\nПредишна : Легенди на „Беласица” вдигнаха наздравици за успешната година, теле, обещано за неслучилата се победа над „тигрите” на Б. Борисов, обогати празничната им трапеза\nСледваща : Защо да държите нарязани лимони до леглото си